CELEX: 32018D1875
Language: bg
Date: 2018-11-26 00:00:00
Title: Решение (ЕС) 2018/1875 на Съвета от 26 ноември 2018 година за установяване на позицията, която трябва да се заеме от името на Европейския съюз в рамките на Комисията от технически експерти на Междуправителствената организация за международни железопътни превози (OTIF) по отношение на някои изменения в единните технически предписания - общи разпоредби - подсистеми (UTP GEN-B) и единни технически предписания - телематичните приложения за товарни превози (UTP TAF)

30.11.2018   
               
               
                  BG
               
               
                  Официален вестник на Европейския съюз
               
               
                  L 306/50
               
            
         РЕШЕНИЕ (ЕС) 2018/1875 НА СЪВЕТА
         от 26 ноември 2018 година
         за установяване на позицията, която трябва да се заеме от името на Европейския съюз в рамките на Комисията от технически експерти на Междуправителствената организация за международни железопътни превози (OTIF) по отношение на някои изменения в единните технически предписания - общи разпоредби - подсистеми (UTP GEN-B) и единни технически предписания - телематичните приложения за товарни превози (UTP TAF)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Съюзът се присъедини към Конвенцията за международни железопътни превози от 9 май 1980 г., изменена с Протокола от Вилнюс от 3 юни 1999 г. (наричана по-долу „Конвенцията COTIF“), посредством Решение 2013/103/ЕС на Съвета (1).
                  
               
                     (2)
                  
                  
                     Всички държави членки, с изключение на Кипър и Малта, са договарящи страни по Конвенцията COTIF и я прилагат.
                  
               
                     (3)
                  
                  
                     В съответствие с член 8 от Конвенцията COTIF беше сформирана Комисията от технически експерти (КТЕ) на Междуправителствената организация за международни железопътни превози. Според член 20, параграф 1, буква б) от Конвенцията COTIF и членове 6 и 8а от притурка F (APTU) към нея, КТЕ е компетентна да взема решения за приемането на единни технически предписания (UTP) или разпоредба за изменение на UTP въз основа на притурка F (APTU) и притурка G (ATMF) към Конвенцията COTIF.
                  
               
                     (4)
                  
                  
                     Като резултат от своята 11-та сесия, която се проведе на 12 и 13 юни 2018 г., КТЕ реши да приеме чрез писмена процедура изменения в точки 2.1, 2.2 и 2.3 от UTP GEN-B, за да бъдат включени железопътните прелези и други инженерни конструкции като мостове в определението на инфраструктурни подсистеми, както е посочено в приложението към настоящото решение.
                  
               
                     (5)
                  
                  
                     Целта на тези изменения е определението на подсистеми в UTP GEN-B да бъде приведено в съответствие с определението на Съюза за подсистеми, посочено в приложение II към Директива (ЕС) 2016/797 на Европейския парламент и на Съвета (2) чрез включването на железопътните прелези и други инженерни конструкции като мостове в определението на инфраструктурни подсистеми.
                  
               
                     (6)
                  
                  
                     Предложените изменения са в съответствие с правото и стратегическите цели на Съюза, тъй като допринасят за привеждането на законодателството на OTIF в съответствие с приложимото право на Съюза, и поради това следва да бъдат подкрепени от Съюза.
                  
               
                     (7)
                  
                  
                     Целесъобразно е да се определи позицията, която трябва да се заеме от името на Съюза в рамките на КТЕ, тъй като измененията в точки 2.1, 2.2 и 2.3 от UTP GEN-B въз основа на притурка F (APTU) към Конвенцията COTIF ще бъдат задължителни за Съюза. Освен това е целесъобразно да се подкрепи привеждането в съответствие на UTP TAF с техническите спецификации за оперативна съвместимост в Съюза (TAF TSI),
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Комисията от технически експерти по Конвенцията за международни железопътни превози от 9 май 1980 г. по отношение на изменението на точки 2.1, 2.2 и 2.3 от единните технически предписания – общи разпоредби – подсистеми (UTP GEN-B) и на единните технически предписания – телематични приложения за товарни превози (UTP TAF), е изложена в приложението към настоящото решение.
         
         
            Член 2
            Решенията на КТЕ, след като бъдат приети, се публикуват в в Официален вестник на Европейския съюз, като в тях се посочва датата на влизането им в сила.
         
         
            Член 3
            Настоящото решение влиза в сила в деня на неговото приемане.
         
         
            Съставено в Брюксел на 26 ноември 2018 година.
            
               
                  За Съвета
               
               
                  Председател
               
               J. BOGNER-STRAUSS
            
         
         
            (1)  Решение 2013/103/ЕС на Съвета от 16 юни 2011 г. за подписване и сключване на Споразумение между Европейския съюз и Междуправителствената организация за международни железопътни превози за присъединяване на Европейския съюз към Конвенцията за международни железопътни превози (COTIF) от 9 май 1980 г., изменена с Протокола от Вилнюс от 3 юни 1999 г. (ОВ L 51, 23.2.2013 г., стр. 1).
         
            (2)  Директива (ЕС) 2016/797 на Европейския парламент и на Съвета от 11 май 2016 г. относно оперативната съвместимост на железопътната система в рамките на Европейския съюз (ОВ L 138, 26.5.2016 г., стр. 44).
      
      
         
            ПРИЛОЖЕНИЕ
            
               Предлагани изменения, които да бъдат приети чрез писмена процедура от Комисията от технически експерти на OTIF
            
            
                     
                        1.
                     
                     
                        Да се гласува утвърдително по предложените от КТЕ изменения в точки 2.1, 2.2 и 2.3 от единните технически предписания UTP GEN B, както е посочено в Работен документ TECH-18010-CTE11-5 на КТЕ и е очертано по-долу:
                        „2.1.   Инфраструктура
                        COTIF включва инфраструктура […], доколкото е свързана с интерфейси с железопътните возила. […]
                        2.2.   Енергетика
                        COTIF включва енергийната система само доколкото е свързана с интерфейси с железопътните возила. Поради това енергийната подсистема включва само контактната мрежа (въздушна контактна линия) и качеството на доставената електроенергия.
                        2.3.   Контрол, управление и сигнализация по железопътната линия
                        COTIF включва контрол, управление и сигнализация по железопътната линия […], доколкото са свързани с интерфейси с железопътните возила.“
                     
                  
                     
                        2.
                     
                     
                        Да се гласува утвърдително по предлаганите от КТЕ изменения на UTP TAF, което включва актуализиране на Списъка с технически документи в UTP TAF според новия обновен списък (допълнение I) от ТСОС ТПТП.